Hendelser ved skolen ble viktige for svartes adgang til universiteter i USA. Vinteren 1935 søkte fire avgangsstudenter fra det svarte lærestedet Lincoln University men ble nektet videre studier ved University of Missouri. En av dem – Lloyd L. Gaines, vant fram med stemmetallene 6-2 i en historisk dom i USAs høyesterett 12. desember 1938, men Gaines forsvant på mystisk vis i Chicago i mars 1939. I 1950 ble University of Missouri dømt til å ta opp høyeregradsstudenter som hadde fullført lavere grads kurs ved Lincoln.